《林治中近有捕虎之役调以拙诗》
宋代·郑清之

豺狼当道实堪嗔，就乳於菟笑楚臣。
冯妇下车宜众说，将军射石见心真。
渡河应避冯河勇，搏兽终归舞兽仁。
他日朕虞须命益，九官济济定相亲。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。